Vermiste Kapenaar dood aangetref in Houtbaai-huisWayne Greer Foto: Facebook Wayne Greer wat Sondag uit Vredehoek in Kaapstad verdwyn het, is dood aangetref in ŉ huis in Houtbaai. Greer se vriende was besorg omdat sy selfoon afgeskakel was en hy nie by die werk opgedaag het nie. Hy was glo ook ŉ erge diabeet en sy chroniese medikasie was in die yskas by sy huis in High Cape, Vredehoek. Intussen het konst. Noloyiso Rwexana, woordvoerder van die polisie, aan Maroela Media bevestig ŉ man se liggaam is om 05:00 dood aangetref in ŉ huis in Houtbaai. “Die omstandighede van die voorval word ondersoek,” het Rwexana gesê. “Die polisie doen ŉ geregtelike doodsondersoek. Vuilspel word nie vermoed nie.” Talle persone betuig hul meegevoel met Greer se familie en vriende op Facebook. *Taro Spies (25) wat op 12 Mei vermoedelik op Tafelberg in Kaapstad verdwyn het, word steeds vermis. Klik hier om meer te lees.